— 323 — 



Skrivelse af 18. November 1882 henstillede til Indenrigsministeriet, 

 om samme maatte ønske at benytte Mosen til videre Undersøgelser, 

 i hvilket Tilfælde Finansministeriet, som ikke længer ønskede at 

 lede disse, var villigt til at stille Mosearealet til Disposition dertil, 

 saalænge det maatte anses nødvendigt, medens det i modsat Fald 

 maatte være betænkt paa at bringe det finansielle Synspunkt i For- 

 grunden, „hvilket sandsynligvis vil medføre, at Mosen bliver stillet 

 til Salg". Indenrigsministeriet henvendte sig derefter under 13. De- 

 cember 1882 til Professor B. S. Jørgensen, som den, der tid- 

 ligere havde beskæftiget sig med denne Sag, og efter hans Indstil- 

 ling desangaaende besluttede Ministeriet, at Mosen skulde bevares 

 som Undersøgelsesmateriale og en fornyet Undersøgelse foretages. 

 Jeg modtog da, strax efter min Ansættelse ved Landbohøjskolen, i 

 Eftersommeren 1883, gennem Professor B. S. Jørgensen Opfor- 

 dring til at anstille en saadan. 



Jeg besøgte da Mosen i September 1883 for at anstille nogle 

 foreløbige Iagttagelser, hvilke jeg fortsatte under talrige Besøg i 

 Løbet af Sommeren 1884 og afsluttede i 1885. Jeg indgav den 

 8. November s. A. en Beretning om Gammelmosens daværende 

 Tilstand til Indenrigsministeriet og med dettes Samtykke holdt jeg 

 et Foredrag om dette Emne i Landhusholdningsselskabet den 17. 

 Februar 1886, hvilket Foredrag dog ikke er blevet publiceret. 



For at kunne sammenligne Gammelmosens Tilstand 1884 — 85 

 med dens tidligere Tilstand har jeg i følgende Beskrivelse anvendt 

 de samme Betegnelser for Mosens enkelte Partier, som findes i 

 Vaupells offentliggjorte Undersøgelse og som er anførte paa det 

 samme ledsagende Kort, hvoraf her følger en revideret Kopi, med 

 nye Angivelser af Overfladeforholdene og særlig Vegetationen, saa- 

 ledes som den i 1885 viste sig at være 1 ). 



I 1844 blev nedrammet 18 Egepæle, betegnede paa Kortet 

 med Bogstaverne A til S, paa spredte Steder i Mosen, for at be- 

 nyttes som Holdepunkter til fremtidig Sammenligning, ved Mosens 

 fornyede Undersøgelser. Af disse Pæle var de 7 forsvundne 1860, 

 men blev erstattede, ligesom ogsaa de 11 andre blev fornyede. I 

 1884 fandtes de 16 Pæle bevarede, saa at kun to (F og N) var 

 forsvundne. Flere Steder findes endnu 2 Pæle paa samme Sted, 

 idet man har ladet de gamle fra 1844 blive staaende, da de nye 

 nedrammedes. 



x ) En nærmere Forklaring af de Bogstaver, Tal og Signaturer, som findes paa 

 dette Kort, er givet i Slutningen af denne Afhandling. 



21* 



